ভারতীয় লোকনৃত্যের তালিকা

ভারতীয় লোক নৃত্য, সাধারণত নতুন ঋতু, শিশুর জন্ম, বিবাহ, উৎসব এবং অন্যান্য সামাজিক অনুষ্ঠান উদযাপনের জন্য সারা বিশ্বে পরিবেশিত হয়ে থাকে। এটি সাধারণত কয়েকটি সাধারণ পদক্ষেপের সমন্বয়ে হয়। কিছু কিছু ভারতীয় লোকনৃত্যে পুরুষ এবং মহিলা পৃথক পৃথকভাবে নৃত্য পরিবেশন করেন; আবার কিছু কিছু নৃত্যে ,তারা একসঙ্গেও নেচে থাকেন। বেশিরভাগ অনুষ্ঠানেই, নৃত্যশিল্পীরা সঙ্গীতশিল্পীদের সাথে গান গেয়ে থাকেন। বেশিরভাগ লোকনৃত্যেই জটিলভাবে নকশাকৃত পোশাক থাকে। যদিও আরও অনেক কাঠামোগত নৃত্য, প্রাচীন লোক নৃত্য ও উপজাতীয় নৃত্য বিদ্যমান রয়েছে। এছাড়াও অন্যান্য আরও অনেক নৃত্য বর্তমানে বিকশিত হচ্ছে।
"সূত্রধারী" () হলেন যক্ষগান-এর সবচেয়ে গুরুত্বপূর্ণ একজন অভিনেতা এবং তিনি একই সাথে একাধিক চরিত্রে অভিনয় করেন। যক্ষগান হরিকথা-এ বিবর্তিত হয়েছিল এবং এই দুটিকে সমার্থক বলেই ধারণা করা হয়। তাদের নাচ একই রকমের; এখানে একজন ব্যক্তি পালকুরিকি সোমানাথ, শ্রীনাথ এবং অন্যদের উদ্ধৃতাংশ থেকে অভিনয় করে থাকেন। হরিকথার মধ্যে রয়েছে "সম্বাদ" (; আলোচনা), "পদ্যম" (; কবিতা), এবং "দারুভু" (; ছন্দ)। এটি সাধারণত "భక్తజనులారా! వినండి హరికథ! వినగ వినగవి " ("হে ভক্তগণ! এই হরিকথা শুনুন এবং আনন্দিত হোন!") দিয়ে শুরু হয়। যারা "হরিকথা কালক্ষেপম" (హరికథా కాలక్షేపం) এর সাথে জড়িত তারা "হরিকথা দাসু () বা হরিকথা ভাগবতার ()" নামে পরিচিত। ধারণা করা হয় অন্ধ্রপ্রদেশ-এর, প্রথম হরিকথা শিল্পী ছিলেন "গোকুলপতি কুরমানাথকবি" () যিনি রাজ্যের উত্তর জেলা থেকে আগত ছিলেন এবং তিনি মৃত্যুঞ্জয় বিলাসম () লিখেছিলেন এবং সেটিকে জনপ্রিয়ও করে তুলেছিলেন।
(রিখাম্পাদা))/
রাউত নৃত্য হলো এমন একটি ঐতিহ্যবাহী লোকনৃত্য যা সাধারণত যাদবেরা করে থাকে। যাদব হলো এমন একটি জাতি যারা উপাসনার অভিব্যক্তি হিসেবে নিজেদেরকে কৃষ্ণের বংশধর বলে মনে করে। এটি দেব উধনি একাদশী (একটি সংক্ষিপ্ত বিশ্রামের পর দেবতাদের জাগরণ) এর জন্য পরিবেশিত হয়ে থাকে। এটি কৃষ্ণের রাসলীলার অনুরূপ। পাণ্ডবনী, পন্থী, সুয়া এগুলোও অন্যান্য লোকনৃত্য।
সাময়ী নৃত্য
নাটি, হিমাচল প্রদেশ এর সিরমৌর, কুলু এবং শিমলা জেলার ঐতিহ্যবাহী নৃত্য। নটি নৃত্য শিখানোর সময় একটি একক স্থানে সর্বাধিক সংখ্যক লোকের উপস্থিতি এবং অংশগ্রহণ করায় নৃত্যটিকে "গিনেস বুক অফ ওয়ার্ল্ড রেকর্ডস"-এ তালিকাভুক্ত করা হয়েছে।
হরিয়ানা নৃত্যের মধ্যে রয়েছে:
জম্মু ও কাশ্মীর অঞ্চল প্রাকৃতিক ও সাংস্কৃতিক সৌন্দর্যে আশীর্বাদপূর্ণ। জম্মু ও কাশ্মীরের কেন্দ্রশাসিত অঞ্চলে বিভিন্ন অনুষ্ঠানে অনেক লোকনৃত্য পরিবেশিত হয়ে থাকে।
জম্মু অঞ্চলের প্রধান লোকনৃত্য হলো- কুদ নৃত্য, ছাজ্জা নৃত্য, কাক নৃত্য, ডোগরি ভাংড়া ইত্যাদি।
ধুমল একটি আনুষ্ঠানিক নৃত্য যা ওয়াট্টাল উপজাতির পুরুষদের দ্বারা পরিবেশিত হয়। নৃত্যশিল্পীরা লম্বা, রঙিন পোশাক এবং পুঁতি ও শাঁস দিয়ে জড়ানো লম্বা, শঙ্কুযুক্ত ক্যাপ পরেন। তারা ব্যানার নিয়ে মিছিল করেন। নৃত্য করার সময় ব্যানারটিকে কবর দেওয়া হয় এবং পুরুষেরা একটি বৃত্ত তৈরি করে গান এবং ড্রামের সাথে নাচ করতে থাকে।
 মহারাষ্ট্র এবং দক্ষিণ মধ্যপ্রদেশে, মহিলারা নয়-গজ-লম্বা শাড়ি পরে এটি পরিবেশন করে। এই নৃত্তে গানগুলো দ্রুত গতিতে গাওয়া হয়।
চ্যাং লো (সুয়া লুয়া নামেও পরিচিত), মূলত যুদ্ধে বিজয় উদযাপন করার জন্য নাগাল্যান্ড এর চাং নাগা দ্বারা পরিবেশিত হয়। বর্তমানে এটি সম্প্রদায়ের উদযাপনের একটি অংশে পরিণত হয়েছে। যেমন- পোয়াংলেম, ফসল কাটার আগে তিন দিনের একটি উৎসব। এর পোশাকের মধ্যে রয়েছে ঐতিহ্যবাহী নাগা যোদ্ধা এবং মহিলা ফাইনারি।
দোল উৎসবের সময় ঐতিহ্যগতভাবে তরুণ গোপাল পুরুষদের দ্বারা লাউদি খেলা পরিবেশিত হয়, এর জনপ্রিয়তা দিন দিন হ্রাস পাচ্ছে।
বাঘা নাচা, একটি বাঘের নাচ যা মূলত উৎসবের সময় পরিবেশিত হয়। পুরুষ নৃত্যশিল্পীরা বাঘের মতো হলুদ এবং কালো ডোরা দিয়ে তাদের ত্বককে রঙিন করে এবং তাদের পিছনে একটি লেজ সংযুক্ত করে।
ঘুমুর নৃত্য, মূলত সৈন্যদের উৎসাহিত করার জন্য যুদ্ধের সময় পরিবেশিত হয়, এটি একটি ড্রামের সাথে পরিবেশিত হয় এবং এই নৃত্য কালাহান্ডি জেলায় জনপ্রিয়।
সম্বলপুরী করম নৃত্য, ভাদ্র মাসে কর্ম ফসল কাটার উৎসবের সময় পরিবেশিত হয়।
ঝুমুর উত্তর ও পশ্চিম ওড়িশায় বিভিন্ন উৎসব এবং ফসল কাটার সময় পরিবেশিত হয়ে থাকে।
কেইসাবাড়ি, রাধা এবং কৃষ্ণের গল্পের উপর ভিত্তি করে এবং সম্বলপুরী গানের সাথে পুরুষদের দ্বারা পরিবেশিত হয় ।
গরাদি, পুদুচেরির একটি সুপরিচিত নৃত্য যা বিভিন্ন উৎসবে পরিবেশিত হয়। এর উৎপত্তি পৌরাণিক কাহিনীর একটি বিষয় থেকে; যখন রাম (মহাকাব্য "রামায়ণ" ) রাবণকে পরাজিত করেন তখন "ভানার" (বানর) তার বিজয় উদযাপন করার জন্য নাচতে থাকে। গারদি সাধারণত পাঁচ থেকে আট ঘণ্টার জন্য পরিবেশিত হয়। নৃত্যশিল্পীরা "ভানার" মুখোশ পরে, লাঠি বহন করে এবং দশটি চিমিং "অঞ্জলি" (লোহার আংটি) পরে দুটি বড় "রামদোলু" ড্রামের সাথে নাচে করে এবং এর সাথে সাথে গান গায় ।
ভাংড়া হলো পাঞ্জাবের অন্যতম জনপ্রিয় একটি নৃত্য এবং এটি এশিয়ান সংস্কৃতির একটি অংশ হয়ে উঠেছে। এটি মূলত শিখ কৃষকদের সাথে সম্পৃক্ত যারা একটি ঢোল সহযোগে ফসল কাটার উদযাপন করে। ভাংড়া এখন বিভিন্ন ধরনের বাদ্যযন্ত্রের সাথে যে কোনো অনুষ্ঠানে নাচা হয়; এর ক্ষেত্রে আঞ্চলিক বৈচিত্র্যও বিদ্যমান রয়েছে।
গিদ্ধা, রঙিন পোশাকে নারীদের দ্বারা পরিবেশিত হয় যা রিং নাচ থেকে উদ্ভূত এবং এখানে পাঞ্জাবি কপলেট (বল্লিয়ান) এর গান গাওয়া অন্তর্ভুক্ত হয়েছে ।মালবাই গিদ্ধা পুরুষদের দ্বারা মালওয়া নাচ পরিবেশিত হয়।
কিক্কলি, দুটি রঙিন পোশাক পরা মেয়ে লোকগানের সাথে পরিবেশন করে যারা ক্রস ভাবে একে অপরের হাত ধরে থাকে এবং তারা একে অপরকে তাদের অবস্থানের ভারসাম্য বজায় রেখে একটি বৃত্তে ঘোরায়।
ঘুমার, রাজস্থান এবং হরিয়ানার একটি ঐতিহ্যবাহী নারী নৃত্য। এটি সাধারণত ঘূর্ণায়মান স্কার্ট পরা মহিলাদের দল দ্বারা পুরুষ এবং মহিলাদের গানের সাথে সাথে পরিবেশিত হয়। নৃত্যটির নাম এসেছে ঘোমনা থেকে, এই ঘূর্ণনে রঙিন, প্রবাহিত ঘাঘরা (দীর্ঘ রাজস্থানী স্কার্ট) প্রদর্শিত হয় যা ঘূমর নাচ নামে পরিচিত।
কালবেলিয়া নৃত্য কালো, ঘূর্ণায়মান স্কার্ট (সাপের মতো) পরিধেয় মহিলাদের দ্বারা পরিবেশিত হয়। এ সময় পুরুষ সর্প মোহনীয়>রা পুঙ্গি এবং অন্যান্য যন্ত্র বাজিয়ে থাকেন। কালবেলিয়া লোকগীতি এবং নৃত্যগুলো ২০১০ সালে ইউনেস্কোর মানবতার অধরা সাংস্কৃতিক ঐতিহ্যের প্রতিনিধি তালিকায় যুক্ত করা হয়েছিল।
কাচ্চি ঘোড়ি নৃত্য মূলত উত্তর-পূর্বাঞ্চলীয় রাজস্থান অঞ্চলের শেখাবতীতে পরিবেশিত হয়। এখানে একজন গায়ক স্থানীয় দস্যুদের গল্প বর্ণনা করেন এবং এ সময় ঘোড়ার সাজে সজ্জিত এবং দস্যু নৃত্যশিল্পীরা মারামারির অভিনয় করে থাকেন । এটি বিবাহ এবং অন্যান্য সামাজিক অনুষ্ঠানের সময় পরিবেশিত হয়ে থাকে।
সুইসিনি
সুইসিনি হলো মধ্যযুগীয় ভারত থেকে উদ্ভূত রাজস্থানের একটি নৃত্য, সাম্প্রতিক সময়ে এটি লুপ্তপ্রায়।
মারুনি, নেপাল, দার্জিলিং, আসাম, ভুটান এবং মিয়ানমার-এ জনপ্রিয়। এটি নৈমতি বাজা বাজনার সঙ্গীতশিল্পীদের দ্বারা পরিবেশিত হয় । এখানে আরও অনেক নাচ রয়েছে যেমন ঝন্টু নাচ, চু ফাউত, সিকমারি, ডেনজংচেনহা,খুখুরি নাচ, ছুটকেনাছ।
"পারাই আত্তম," পারাই ড্রামের সাথে পরিবেশিত একটি তামিল নৃত্য।
কুম্মি, তামিলনাড়ু-এর প্রাচীনতম লোকনৃত্যগুলির মধ্যে একটি, এখানে বাদ্যযন্ত্রের পরিবর্তে হাতে তালি দেওয়া হয়ে থাকে। এই নৃত্যে নারীরা একটি বৃত্ত গঠন করে এবং নাচে; একজন গায়, অন্য নৃত্যশিল্পীরা এভাবেই পালাবদল করে। এর বেশ কয়েকটি শৈলী রয়েছে। উৎসব এবং অন্যান্য বিশেষ অনুষ্ঠানে এই কুম্মি নাচ করা হয়।
হিন্দু বৃষ্টি দেবী মারিয়াম্মানের প্রশংসা করার জন্য করকাট্টম নৃত্য করা হয়। এখানে নৃত্যশিল্পীরা তাদের মাথায় পানির পাত্র ভারসাম্যপূর্ণ অবস্থায় রাখে। কারকত্তম দুই প্রকারঃ আত্তা কারাগামে নৃত্যশিল্পীরা মাথায় সজ্জিত পাত্র নিয়ে নাচে এবং এটি আনন্দ ও সুখের প্রতীক; মারিয়ামমানের প্রশংসা করতে মন্দিরে শক্তি কারাগাম নাচ করা হয়। এই নৃত্যের নৃত্যশিল্পীদের জন্য ঢোল, গান এবং পাইপ বাদ্যযন্ত্র বাজানো হয় ।
মাইলট্টম বা ময়ূর নাচ, গ্রামের উৎসবগুলোতে মেয়েরা ময়ূরের সাজে পরিবেশন করে। এর অনুরূপ নৃত্যগুলো হলো কালাই আট্টম (ষাঁড়ের নাচ), কারাদি আট্টম (ভাল্লুকের নাচ) এবং আলি আত্তম (দানব নৃত্য) যা গ্রামে গ্রামে পুনর্মিলনের সময় পরিবেশিত হয়। রাক্ষসের মুখোশ পরিহিত অবস্থায় বেদালা আত্তম নাচ পরিবেশিত হয়।
সাপকে রক্ষক হিসাবে দেখা হয়। সাপের চামড়ার মতো নকশা করা পোশাক পরে মেয়েরা সাপের নাচ পরিবেশন করে। নৃত্যশিল্পীরা এই নৃত্যে সাপের মতো নড়াচড়া করে, তাদের মাথা এবং হাত দিয়ে দ্রুত কামড়ানোর মত নড়াচড়া করে; তারা হাতকে উত্থাপিত করে ও একসাথে রেখে একটি সাপের মাথার অনুরূপ আকৃতি দেয়।
যদিও ওইলাট্টম (সৌন্দর্যের নৃত্য) ঐতিহ্যগতভাবে পুরুষদের দ্বারা পরিবেশিত হয়ে আসছিল, কিন্তু বর্তমানে নারীরাও এই নাচ পরিবেশনা করা শুরু করেছে।অংশগ্রহণকারীরা গোড়ালির ঘণ্টা পরে বাদ্যযন্ত্রের সাথে সারিবদ্ধভাবে নাচ করে; নৃত্যশিল্পীদের যোগদানের সাথে সাথে সারিটি বড় হতে থাকে। ওইলাত্তম দক্ষিণের জেলা এবং কঙ্গু নাড়ু অঞ্চলে সবচেয়ে জনপ্রিয় এবং এই নৃত্যের বিভিন্ন শৈলী রয়েছে।
পুলিয়াট্টম হলো একটি বাঘের নৃত্য যেখানে যুবকেরা তাদের শরীরকে বাঘের মতো রঙ করে এবং বাঘের মতো পোশাক পরে ড্রামের তালে নাচে। এখানে নৃত্যশিল্পীরা মাঝে মাঝে ছাগল ধরার অভিনয় করে থাকে। এই জনপ্রিয় নৃত্যটি মন্দির উৎসবের সময় পরিবেশিত হয়ে থাকে।
পোইকাল আত্তম মিথ্যা-পা নাচ নামে পরিচিত। এই নৃত্যে নৃত্যশিল্পীদের কোমরের সাথে একটি পুতুল ঘোড়া সংযুক্ত করা হয়, নৃত্যশিল্পীদের দুই পা এবং শরীর এ সময় একটি ঘোড়ার আরোহীর মতো ঠেস দিয়ে থাকে। এই নৃত্যটি জনপ্রিয় লোককাহিনীর গল্প থেকে চিত্রিত।
প্রতিটি গ্রামে উৎসব এবং মেলার সময় বোমলত্তম (পুতুল নাচ) পরিবেশিত হয়ে থাকে। এখানে অনেক ধরনের পুতুল (যেমন কাপড়, কাঠ এবং চামড়ার তৈরি) থাকে এবং এগুলোকে দড়ি বা তারের সাহায্যে নড়াচড়া করানো হয়। যিনি পুতুল পরিচালনা করেন তিনি একটি পর্দার পিছনে দাঁড়িয়ে থাকেন এবং পুতুলগুলো পর্দার সামনে থাকে; গল্পগুলো পুরাণ, মহাকাব্য এবং লোককাহিনী থেকে নেওয়া হয়েছে।
কুথু সাধারণত পাঙ্গুনি এবং আদি মাসে গ্রামীন উৎসবের সময় একটি মিলনায়তনে পুরুষদের দ্বারা পরিবেশিত হয়। পরিবেশনাটিতে গল্প বলা, সংলাপ, গান এবং নাচ থাকে। এর গল্পগুলো পুরাণ, মহাকাব্য যেমন "রামায়ণ" ও "মহাভারত" এবং স্থানীয় লোককাহিনী থেকে নেওয়া হয়েছে। পরিবেশনাটি সন্ধ্যার শেষের দিকে শুরু হয় এবং কয়েক ঘন্টা ধরে চলতে থাকে। থেরু কুথু উত্তর তামিলনাড়ুতে জনপ্রিয়।
পেরিনি শিবতাণ্ডবম বা পেরিনি তান্ডবম একটি প্রাচীন নৃত্যশৈলী যা সম্প্রতি পুনরুজ্জীবিত হয়েছে।
হোজাগিরি ত্রিপুরা-এর ত্রিপুরী রেয়াং (ব্রু) গোষ্ঠীর দ্বারা পরিবেশিত হয়। এই নৃত্যে চার থেকে আটজন মহিলা ঘন ঘন জায়গা পরিবর্তন করারা মাধ্যমে নৃত্য করেন। যখন পুরুষরা বেশিরভাগ সঙ্গীত পরিবেশনা করেন; তখন মহিলারা কোরাসে গান গায়। নৃত্যশিল্পীরা এ সময় তাদের শরীরকে ঘুরিয়ে থাকে এবং কখনো কখনো তাদের মাথায় একটি মাটির কলসি বা একটি বোতলকে ভারসাম্যপূর্ণ অবস্থায় রাখে যার মধ্যে একটি আলোকিত বাতি থাকে, তা নিয়ে নাচতে থাকে ।
সাংগ্রাইং নৃত্য হলো ত্রিপুরা মগ সম্প্রদায়ের একটি নৃত্য। এই নৃত্যে অনেক ছেলে মেয়ে একসাথে নাচে এবং গান করে।
রাসলীলা, যা মূলত কৃষ্ণ-এর জীবনের উপর ভিত্তি করে তৈরি, উত্তর ভারতে (প্রাথমিকভাবে উত্তর প্রদেশে) পরিবেশিত হয়। এখানে মানুষ একক এবং দলবদ্ধভাবে গান, ভজন-গীত এবং বাদ্যযন্ত্রের সাথে নাচ করে। শ্রোতারাও তাদের সাথে সাথে হাততালি দেয় ও গান গায় এবং একেকটি পরিবেশনার দৈর্ঘ্য একেক রকম হয়।